**პროექტი**

ფინანსური მხარდაჭერა მესამე მხარეებისთვის (FSTP)

**პროექტის “** **ჩოხატაურის მუნიციპალიტეტი მდგრადი ენერგეტიკული მომავლისკენ ” ფარგლებში გათვალისწინებული გრანტების გაცემის წესი**

**მუხლი 1 ზოგადი დებულება**

1. პროექტის “ ჩოხატაურის მუნიციპალიტეტი მდგრადი ენერგეტიკული მომავლისკენ ” ფარგლებში გათვალისწინებული გრანტების (შემდგომში „გრანტი“) გაცემის წესი აწესრიგებს ჩოხატაურის მუნიციპალიტეტსა და ევროკავშირს შორის დადებული გრანტის ხელშეკრულებით გათვალისწინებული პროექტის “ ჩოხატაურის მუნიციპალიტეტი მდგრადი ენერგეტიკული მომავლისკენ ” ფარგლებში ქვე-გრანტების სახით მცირე გრანტების გაცემის პროცესს და განსაზღვრავს ამ პროცესში მონაწილე სუბიექტების უფლება-მოვალეობებს.

**მუხლი 2. გრანტის გაცემის პრინციპები**

1. გრანტი გაიცემა თავისუფალი კონკურენციის, ეფექტიანობის, გამჭვირვალობის, ანგარიშვალდებულების, კანონის წინაშე თანასწორობის, დამოუკიდებლობისა და კოორდინირებულობის პრინციპების დაცვით.

**მუხლი 3. საგრანტო კონკურსის გამოცხადების წესი და მასში მონაწილეობის მიღების პირობები**

1. საგრანტო კონკურსს ამ წესისა და პროექტის შესაბამისად აცხადებს საქართველოს კანონმდებლობის შესაბამისად ინოვაციებისა და სამოქალაქო განვითარების ცენტრი – პროგრესის სახლი (PH). საგრანტო კონკურსის განაცხადების წარდგენის ვადებს ადგენს ინოვაციებისა და სამოქალაქო განვითარების ცენტრი – პროგრესის სახლი (PH), ჩოხატაურის მუნიციპალიტეტთან შეთანხმებით.
2. პროექტი აცხადებს 2 სხვადასხვა კონკურსს:
3. საგრანტო პროგრამა ენერგოეფექტურობის (EE) სფეროში საინიციატივო ჯგუფების, ინდივიდების და სამოქალაქო საზოგადოების ორგანიზაციების წარმომადგენლების წახალისებისთვის (მინიმუმ 15 გრანტი - 2000-დან 5000 ევრომდე თითო).
4. ენერგოეფექტურობის (EE) სფეროში ბიზნესის მხარდაჭერის საგრანტო პროგრამა (მინიმუმ 7 გრანტი - თითოეული 3000-დან 5000 ევრომდე).
5. საგრანტო კონკურსში მონაწილეობის მიღება შეუძლიათ:

* ჩოხატაურის მუნიციპალიტეტში არსებულ არასამეწარმეო (არაკომერციულ) იურიდიულ პირებს;
* ჩოხატაურის მუნიციპალიტეტში მცხოვრებ ფიზიკურ პირებს;
* საგანმანათლებლო დაწესებულებებს საინიციატივო ჯგუფების სახით;
* ჩოხატაურის მუნიციპალიტეტში არსებულ საინიციატივო ჯგუფებს (მოქალაქეთა ჯგუფებს, ქუჩის კომიტეტებს).
* ადგილობრივი მცირე ბიზნესის წარმომადგენლებს, მეწარმე სუბიექტებს.

1. საგრანტო კონკურსის მიმართულებებს წარმოადგენს:

ა) ენერგიის ეფექტური და ხარჯების შემცირების მექანიზმებს გამოყენება საოჯახო მეურნეობებში.

ბ) ენერგოეფექტურობის პოპულარიზაციასთან დაკავშირებული ღონისძიებების ორგანიზება. მაგალითად: ფესტივალების, სპორტული შეჯიბრებები, სასწავლო კონფერენციების, მასტერ კლასების მოწყობა, საინფორმაციო მასალების მომზადება და გავრცელება, ვიდეო/აუდიო ვიზუალური მასალების მომზადება და სხვა.

გ) საცხოვრებელ თემებსა და სამეზობლოებში არსებული პრობლემების გამოვლენა და გადაჭრა. მაგალითად: პრობლემის გადაჭრის გზის შეთავაზება; საცხოვრებელი გარემოს გაუმჯობესება; საჯარო სივრცეების კეთილმოწყობა და სხვა;

დ) მოქალაქეების უნარებისა და ცოდნის ამაღლება ენერგოეფექტურობის სფეროში. მაგალითად:  ქალების, ახალგაზრდების, ეთნიკური, რელიგიური უმცირესობების, ან სხვა დაუცველი/მარგინალური ჯგუფების, განსაკუთრებით მაღალმთიან თემებში.

დ) ენერგოეფექტური ინოვაციურ მეთოდებისა და ტექნოლოგიების გამოყენება-დანერგვა არსებული ბიზნეს-მოდელების გასავითარებლად;

5. საგრანტო კონკურსში წარდგენილი განაცხადებით გათვალისწინებული პროექტები უნდა შეესაბამებოდეს ამ წესით დამტკიცებულ საგრანტო მიმართულებებს და გათვალისწინებული იყოს ჩოხატაურის მუნიციპალიტეტში განხორციელება.

6. საგრანტო კონკურსში მონაწილეობის მისაღებად დაინტერესებულმა პირმა ელექტრონული ან ბეჭდური ფორმით გრანტის გამცემის მიერ მითითებულ მისამართზე უნდა წარმოადგინოს:

ა) შევსებული სააპლიკაციო ფორმა;

ბ) სამუშაო დროის განრიგი;

გ) ბიუჯეტი.

1. განმცხადებლის მიერ წარმოდგენილი ბიუჯეტი შეიძლება მოიცავდეს შემდეგი ტიპის ხარჯებს:

* ხელფასები;
* პუბლიკაციები, სატრენინგო მასალები;
* კვლევები;
* სატრანსპორტო ხარჯები;
* ცხოვრებისა და სამივლინებო თანხები;
* საკომუნიკაციო და ადმინისტრაციული ხარჯები;
* აღჭურვილობა და საქონელი;
* ტრენინგები და სემინარები;
* სხვა პირდაპირი ხარჯები, რომლებიც დაკავშირებულია პროექტის განხორციელებასთან;
* ენერგოფექტური ღონისძიებებისთვის მცირე სარემონტო ხარჯები

1. განმცხადებლის მიერ წარმოდგენილი ბიუჯეტი არ უნდა შეიცავდეს შემდეგი ტიპის ხარჯებს:

* სამართლებრივი აქტების შექმნისა და ლობირების საჭირო ხარჯები;
* საქართველოს ფარგლებს გარეთ ტრანსპორტირების ხარჯები;
* სტიპენდიებთან და კონფერენციებში მონაწილეობასთან დაკავშირებული ხარჯები;
* დანაკარგი ან პოტენციური სამომავლო დავალიანებები;
* სტიპენდიები;
* მიწის ან შენობების შესყიდვა;
* ვალუტის გაცვლისას დანაკარგები;
* საჯარო მოხელეებისთვის ხელფასის გაცემა;
* ავტომობილები;
* აპარატურა რომლის ღირებულება აღემატება 2500 ევროს, გარდა ენერგოეფექტური აღჭურვილობისა.
* ნებისმიერ სხვა ხარჯს, რომლის ანაზღაურება დაუშვებელია ჩოხატაურის მუნიციპალიტეტსა და ევროკავშირს შორის დადებული გრანტის ხელშეკრულებით.

1. საგრანტო კონკურსის ფარგლებში გაიცემა გრანტები შემდეგი ოდენობით:

• საგრანტო პროგრამა ენერგოეფექტურობის (EE) სფეროში საინიციატივო ჯგუფების, ინდივიდების და სამოქალაქო საზოგადოების ორგანიზაციების წარმომადგენლების წახალისებისთვის (მინიმუმ 15 გრანტი - 2000-დან 5000 ევრომდე თითო).

• ენერგოეფექტურობის (EE) სფეროში ბიზნესის მხარდაჭერის საგრანტო პროგრამა (მინიმუმ 7 გრანტი - თითოეული 3000-დან 5000 ევრომდე).

1. გასაცემი გრანტების ოდენობა ზუსტდება სამეთვალყურეო საბჭოს მიერ. მუნიციპალიტეტში გასაცემი გრანტების ოდენობის ცვლილების საჭიროების დროს საგრანტო კომისია მიმართავს ცვლილების შესახებ დასაბუთებული წინადადებით სამეთვალყურეო საბჭოს, რომელიც წყვეტს ცვლილების შესვლის საკითხს.
2. საგრანტო განაცხადებში წარმოდგენილი პროექტების განხორციელების ვადა უნდა იყოს არანაკლებ 1 (ერთი) კალენდარული თვისა და არაუმეტეს 6 (ექვსი) კალენდარული თვისა.
3. საგრანტო კონკურსის ფარგლებში განაცხადების მიღება/გადარჩევას ახდენს ინოვაციებისა და სამოქალაქო განვითარების ცენტრი – პროგრესის სახლი (PH). ამისთვის იგი ახორციელებს შემდეგ ფუნქციებს:

* ა) საგრანტო კონკურსის ფარგლებში შემოსული საგრანტო განაცხადების მიღება და მათი აღრიცხვა;
* ბ) საგრანტო კონკურსის ფარგლებში მიღებული განაცხადების საგრანტო წესით გათვალისწინებულ პირობებთან და საქართველოს კანონმდებლობასთან შესაბამისობის შემოწმება;
* გ) საგრანტო კონკურსის ფარგლებში მიღებული განაცხადების კლასიფიკაცია მიმართულებების და განმცხადებელთა მიერ წარმოდგენილი პროექტების განხორციელების ადგილის გათვალისწინებით.

**მუხლი 4. საგრანტო კომისია**

1. საგრანტო განაცხადების მიღების, აღრიცხვისა და კლასიფიკაციისა და შერჩევის მიზნით ჩოხატაურის მუნიციპალიტეტსა და ევროკავშირს შორის დადებული გრანტის ხელშეკრულებით გათვალისწინებული პროექტის “ ჩოხატაურის მუნიციპალიტეტი მდგრადი ენერგეტიკული მომავლისკენ ” სამეთვალყურეო საბჭო (შემდგომში „სამეთვალყურეო საბჭო“) ქმნის საგრანტო კომისიას.

2.საგრანტო კომისიის შემადგენლობა

საგრანტო კომისია შედგება 7 წევრისგან შემდეგი პრინციპით:

* მოცემული პროექტის დირექტორი - 1 წევრი;
* მუნიციპალიტეტის პროექტის განმახორციელებელი გუნდიდან - 2 წევრი;
* ჩოხატაურის მუნიციპალიტეტის მერია - 1 წევრი;
* ჩოხატაურის მუნიციპალიტეტის საკრებულო – 1 წევრი;
* Solidarity Fund PL in Georgia (SFPL) – 1 წევრი;
* ინოვაციებისა და სამოქალაქო განვითარების ცენტრი – პროგრესის სახლი (PH) – 1 წევრი;

3. საგრანტო კომისიის ხელმძღვანელობა

საგრანტო კომისიას ხელმძღვანელობს ჩოხატაურის მუნიციპალიტეტის მუნიციპალიტეტის წარმომადგენელი, რომელიც ამავდროულად არის მოცემული პროექტის დირექტორი;

4. საგრანტო კომისიის ფუნქციები

საგრანტო კომისიის ფუნქციებია:

დ) საგრანტო კონკურსის ფარგლებში მიღებული განაცხადების შერჩევა, პროექტით გათვალისწინებულ მიმართულებებთან მათი შესაბამისობის შემოწმება და მათი დამტკიცება.

5. საგრანტო კომისიის სამუშაო შეხვედრების დროისა და ადგილის შერჩევის ორგანიზებას ახდენს საგრანტო კომისიის თავმჯდომარე კომისიის წევრებთან შეთანხმებით.

**მუხლი 5. საგრანტო კომისიის მიერ საგრანტო კონკურსში განმცხადებელთა შერჩევის წესი**

1 საგრანტო კონკურსის ფარგლებში შემოსული განაცხადების განხილვას და შერჩევას ახდენს საგრანტო კომისია დახურულ სხდომაზე ღია კენჭისყრის მეშვეობით.

2 საგრანტო კომისია გადაწყვეტილებ უნარიანია თუ მის სხდომას ესწრება არანაკლებ ხუთი წევრისა.

3 გადაწყვეტილება მიღებულად ითვლება თუ განსახილველ საკითხს მხარს დაუჭერს სიითი შემადგენლობის უმრავლესობა, ხოლო ხმების გაყოფის შემთხვევაში გადამწყვეტია საგრანტო კომისიის თავმჯდომარის ხმა.

4 საგრანტო კომისიამ საგრანტო კონკურსის ფარგლებში შემოსული განცხადებების შეფასებისას უნდა გამოიყენოს კონკრეტული კონკურსისათვის დამტკიცებული შეფასების კრიტერიუმები (დანართი #1)

5. შერჩევისა და შეფასების პროცესში შესაძლოა განმცხადებლებს მოეთხოვოთ დამატებითი ინფორმაციის ან განაცხადში გარკვეული ცვლილებების შეტანა წარდგენა, რაც მათ უნდა უზრუნველყოს საგრანტო კომისიის მიერ განსაზღვრულ ვადებში.

6. საგრანტო კომისია საგრანტო კონკურსის ფარგლებში წარმოდგენილი განაცხადები უნდა განიხილოს განაცხადების მიღების დასრულებიდან არაუგვიანეს 15 კალენდარულ დღეში.

**მუხლი 6. ინტერესთა შეუთავსებლობა**

1. საგრანტო კონკურსის ჩატარებისას, კონკრეტული საგრანტო განაცხადის გადარჩევაში, განხილვაში, შერჩევასა და დამტკიცებაში ვერ მიიღებს მონაწილეობას პირი თუ:

ა) განმცხადებელი ან საგრანტო წინადადებაში მითითებული იურიდიული პირის ხელმძღვანელი ან მართვის ორგანოს წევრი მისი ახლო ნათესავია ან მისი ახლო ნათესავის წარმომადგენელია;

ბ) იგი განმცხადებელი იურიდიული პირის ან მისი ფილიალის ხელმძღვანელობასა და წარმომადგენლობაზე უფლებამოსილი პირია;

გ) იგი განმცხადებელი იურიდიული პირის ან მისი ფილიალის ხელმძღვანელობაზე (მმართველობაზე) პასუხისმგებელი ორგანოს წევრია;

დ) იგი შრომით ურთიერთობაშია განმცხადებელთან;

ე) პირადი ან საქმიანი ინტერესით დაკავშირებულია განმცხადებელთან.

2. ამ წესის მიზნებისათვის ახლო ნათესავად ითვლება:

ა) პირდაპირი ხაზის ნათესავი;

ბ) მეუღლე, მეუღლის პირდაპირი ხაზის ნათესავი და და/ძმა;

გ) აღმავალი ხაზის პირდაპირი ნათესავის და/ძმა;

დ) და/ძმა, მათი მეუღლეები და შვილები;

3. პირის აცილების საკითხი შეიძლება დააყენოს საგრანტო კომისის, სამეთვალყურეო საბჭოს წევრმა ან გრანტის გამცემმა რომელსაც გააჩნია ინტერესთა კონფლიქტი, ვალდებულია დაუყოვნებლივ განაცხადოს თვითაცილების შესახებ შესაბამისი საფუძვლის მითითებით. საგრანტო კომისია კენჭს უყრის თვითაცილების/აცილების შესახებ საკითხს. გადაწყვეტილების მიღებაში მონაწილეობას არ იღებს საგრანტო კომისის ის წევრი რომელმაც დააყენა თვითაცილება/რომლის მიმართაც დაყენებულია აცილება. პირი აცილებულად/თვითაცილებულად ითვლება საგრანტო კომისიის) მიერ შესაბამისი გადაწყვეტილების მიღების მომენტიდან.

**მუხლი 7** **გრანტების გაცემის წესში ცვლილებებისა და დამატებების შეტანა**

1. გრანტების გაცემის წესში ცვლილებებისა და დამატებების შეტანის უფლება აქვს მხოლოდ სამეთვალყურეო საბჭოს.

შეფასების კრიტერიუმები კონკურსებისათვის

* საგრანტო პროგრამა ენერგოეფექტურობის (EE) სფეროში საინიციატივო ჯგუფების, ინდივიდების და სამოქალაქო საზოგადოების ორგანიზაციების წარმომადგენლების წახალისებისთვის
* საგრანტო პროგრამა არასამთავრობო და მედია ორგანიზაციებისთვის ცნობიერების ამაღლებისკამპანიის ჩასატარებლად და ენერგოეფექტურობის (EE) თემის პოპულარიზაციისთვის \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
| **#** | **შეფასების კრიტერიუმები** | **გრადაცია (ცვლადი)** | **წონა** | **განმარტებები** |
| 1 | საპროექტო განაცხადი შეესაბამება გამოცხადებული კონკურსის მიზნებს | 1 | 10 | პირობებს (დიახ - 5 ქულა /არა -0ქულა) |
| 2 | პრობლემა მკაფიოდ და სრულად არის წარმოდგენილი. | 1 | 20 | დასაბუთებულია პრობლემის აქტუალობა და მისი გადაჭრის მნიშვნელობა (0-10 ქულა) |
| 3 | პროექტის მიზნები და ამოცანები არის ნათლად ჩამოყალიბებული,მიღწევადი, გაზომვადი და დაკავშირებულია პროექტში ასახული პრობლემის გადაჭრის გზებთან | 2 | 15 |  |
| 4 | პროექტის განხორციელებისათვის დაგეგმილი საქმიანობები  რეალისტურია და  უკავშირდება პროექტით განსაზღვრული კონკრეტული ამოცანების შესრულებას | 2 | 15 |  |
| 5 | მოსალოდნელი შედეგები ნათლად არის წარმოდგენილი, მიღწევადია განრიგით განსაზღვრულ დროში და გააზრებულია შედეგების შეფასების კრიტერიუმები ადექვატური ინდიკატორებით | 1 | 10 |  |
| 6 | პროექტების შედეგების მდგრადობა მკაფიოდ არის დასაბუთებული | 2 | 15 |  |
| 7 | ბიუჯეტი არის დეტალიზებული და ნათლად არის წარმოდგენილი თითოეული ხარჯის გაანგარიშების საფუძვლებიხარჯები შეესაბამება პროექტის, მიზნებსა და ამოცანებს | 2 | 15 |  |
|  | სულ |  | 100 |  |

შეფასების კრიტერიუმები

ენერგოეფექტურობის (EE) სფეროში ბიზნესის მხარდაჭერის საგრანტო პროგრამა

|  |  |  |  |
| --- | --- | --- | --- |
| **შეფასების კრიტერიუმები** | **გრადაცია (ცვლადი)** | **წონა** | **განმარტებები** |
| ენერგოეფექტურობაზე და ახალი ტექნოლოგიების გამოყენებაზე ორიენტირებული პროექტის პრიორიტეტულობა; | 1 | 10 |  |
| მაღალი ინკლუზიურობის მქონე სექტორებზე ორიენტირებული პროექტების პრიორიტეტულობა; | 1 | 5 |  |
| ახალი ბიზნესის წამოწყება ქალი მეწარმის მიერ ბიზნესის დაწყება/გაფართოება | 1 | 3 |  |
| სოფლად ბიზნესის დაწყება/გაფართოება; | 1 | 3 |  |
| მაღალმთიან სოფელში ბიზნესის დაწყება/გაფართოება; | 1 | 5 |  |
| იძულებით გადაადგილებულ პირთა – დევნილთა მიერ ბიზნესის დაწყება/გაფართოება. | 1 | 1 |  |
| მთავარი იდეა | 3 | 35 | 0 = არ არის წარმოდგენილი ინფორმაცია ან ბიზნესიდეის წაკითხვის შედეგად ვერ ირკვევა ბიზნესიდეის არსი; 1 = ინფორმაცია წარმოდგენილია ნაწილობრივ და პროექტის განხორციელება საეჭვოა; 2 = ინფორმაციის უმეტესი ნაწილი წარმოდგენილია, თუმცა - საჭიროებს დაზუსტებას; 3 = ინფორმაცია ყველა აუცილებელ საკითხზე არის სრულყოფილად წარმოდგენილი და ბიზნესიდეის განხორციელება რეალისტურია. |
| თანამონაწილეობით თანხით შესაძენი აქტივები ოდენობა | 2 | 8 | 0 = დაგეგმილია არარელევანტური ან/და იმ აქტივების შეძენა, რომელიც არ შეესაბამება პროგრამის პირობებს; 1 = დაგეგმილია ბიზნესისთვის ნაკლებად რელევანტური აქტივების შეძენა ან/და დაგეგმილი ხარჯები (ფასი) არალოგიკურია; |
| სამიზნე ბაზარი | 2 | 5 | 0 = არ არის წარმოდგენილი არანაირი ინფორმაცია სამიზნე ბაზრის შესახებ ან/და მოყვანილი მაგალითები არარეალისტურია; 1 = წარმოდგენილია ზოგადი ინფორმაცია ან/და დეტალურად არ არის განმარტებული პროდუქტის/სერვისის მომხმარებელი და მიწოდების ადგილი; 2 = დეტალურად არის აღწერილი/გათვლილი სამიზნე ბაზრის კომპონენტები და წარმოდგენილი ინფორმაცია რეალისტურია; |
| სავარაუდო შემოსავლები | 2 | 15 | 0 = არ არის წარმოდგენილი ინფორმაცია დაგეგმილი შემოსავლების შესახებ ან/და წარმოდგენილი ინფორმაცია არარეალისტურია; 1 = წარმოდგენილი გათვლები ნაკლებად რეალისტურია. მოთხოვნილი ინფორმაცია არ არის სრულყოფილი; 2 = ნაჩვენებია ბიზნეს მიერ დაგეგმილი ყველა პროდუქტის ან მომსახურების შემოსავალი. დაგეგმილი შემოსავლის მიღების ვადები და ოდენობა რეალისტურია; |
| განმცხადებლის გამოცდილება და ფუნქცია მოვალეობები | 3 | 10 | 0 = განმცხადებელს არ გააჩნია პროდუქციის საწარმოებლად/მომსახურების გასაწევად საჭირო სპეციფიური გამოცდილება და კვალიფიკაცია; 1 = აღნიშნულ სფეროში განმცხადებლის კვალიფიკაცია ნაკლებად რელევანტურია, თუმცა აქვს გარკვეული პრაქტიკული გამოცდილება; 2 = წარმოდგენილი ინფორმაცია გამოცდილებისა და კვალიფიკაციის შესახებ არის ზოგადი და საჭიროებს დაკონკრეტებას; 3 = განმცხადებლის ფუნქცია-მოვალეობის შესაბამისი კვალიფიკაცია, განათლება და პრაქტიკული გამოცდილება სრულფასოვნად არის აღწერილი და რელევანტურია მოცემული ბიზნესისთვის. |